CELEX: 31981R1715
Language: el
Date: 1981-06-26 00:00:00
Title: Κανονισμός (ΕΟΚ) αριθ. 1715/81 τής Επιτροπής τής 26ης Ιουνίου 1981 περί ογδόης τροποποιήσεως τού κανονισμού (ΕΟΚ) αριθ. 2793/77 «περί τών λεπτομερειών εφαρμογής ειδικής ενισχύσεως γιά τό αποκορυφωμένο γάλα σέ σκόνη πού προορίζεται γιά τή διατροφή ζώων, εξαιρουμένων τών νεαρών μόσχων»

Avis juridique important

|

31981R1715

Κανονισμός (ΕΟΚ) αριθ. 1715/81 τής Επιτροπής τής 26ης Ιουνίου 1981 περί ογδόης τροποποιήσεως τού κανονισμού (ΕΟΚ) αριθ. 2793/77 «περί τών λεπτομερειών εφαρμογής ειδικής ενισχύσεως γιά τό αποκορυφωμένο γάλα σέ σκόνη πού προορίζεται γιά τή διατροφή ζώων, εξαιρουμένων τών νεαρών μόσχων»  

Επίσημη Εφημερίδα αριθ. L 170 της 27/06/1981 σ. 0031 - 0031

***** ΚΑΝΟΝΙΣΜΟΣ (ΕΟΚ) αριθ. 1715/81 ΤΗΣ ΕΠΙΤΡΟΠΗΣ  της 26ης Ιουνίου 1981  περί ογδόης τροποποιήσεως του κανονισμού (ΕΟΚ) αριθ. 2793/77 « περί των λεπτομερειών εφαρμογής ειδικής ενισχύσεως για το αποκορυφωμένο γάλα που προορίζεται για τη διατροφή ζώων, εξαιρουμένων των νεαρών μόσχων»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 2793/77 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 2953/80 (3), καθορίζει το επίπεδο της ειδικής ενισχύσεως για το αποκορυφωμένο γάλα που προορίζεται για τη διατροφή ζώων, εξαιρουμένων των νεαρών μόσχων, και τη μέγιστη τιμή πωλήσεως που εφαρμόζεται από τα γαλακτοκομεία· ότι, αν ληφθεί υπόψη η εξέλιξη των τιμών της αγοράς, φαίνεται αναγκαίο να προσαρμοσθεί το ύψος της ενισχύσεως και η μέγιστη τιμή πωλήσεως·  ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη εντός της προθεσμίας που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2793/77 τροποποιείται ως εξής:  1. Στο άρθρο 1 παράγραφος 2:  - το ποσό των «7,10 ECU ανά 100 χιλιόγραμμα» αντικαθίσταται από το ποσό των «7,50 ECU ανά 100 χιλιόγραμμα».  2. Στο άρθρο 3 παράγραφος 1 υπό γ:  - το ποσό των «2,33 ECU ανά 100 χιλιόγραμμα» που αναφέρεται στην πρώτη περίπτωση αντικαθίσταται από το ποσό των «2,80 ECU ανά 100 χιλιόγραμμα»,  - το ποσό των «4,15 ECU ανά 100 χιλιόγραμμα» που αναφέρεται στη δεύτερη περίπτωση αντικαθίσταται από το ποσό των «4,60 ECU ανά 100 χιλιόγραμμα».  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Το άρθρο 1 παράγραφος 1 εφαρμόζεται από την 1η Μαΐου 1981. Το άρθρο 1 παράγραφος 2 εφαρμόζεται από την 6η Απριλίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 26 Ιουνίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 321 της 16. 12. 1977, σ. 30.  (3) ΕΕ αριθ. L 306 της 15. 11. 1980, σ. 17.